CELEX: 62016CN0244
Language: sk
Date: 2016-04-27 00:00:00
Title: Vec C-244/16 P: Odvolanie podané 27. apríla 2016: Industrias Químicas del Vallés, S.A. proti uzneseniu Všeobecného súdu (tretia komora) zo 16. februára 2016 vo veci T-296/15, Industrias Químicas del Vallés/Komisia

18.7.2016   
            
            
               SK
            
            
               Úradný vestník Európskej únie
            
            
               C 260/25
            
         Odvolanie podané 27. apríla 2016: Industrias Químicas del Vallés, S.A. proti uzneseniu Všeobecného súdu (tretia komora) zo 16. februára 2016 vo veci T-296/15, Industrias Químicas del Vallés/Komisia
   (Vec C-244/16 P)
   (2016/C 260/32)
   Jazyk konania: španielčina
   
      Účastníci konania
   
   
      Odvolateľka: Industrias Químicas del Vallés, S.A. (v zastúpení: C. Fernández Vicién, I. Moreno-Tapia Rivas, C. Vila Gisbert, abogadas)
   
      Ďalší účastník konania: Európska komisia
   
      Návrhy odvolateľky
   
   
               —
            
            
               Zrušiť uznesenie Všeobecného súdu Európskej únie zo 16. februára 2016 vyhlásené vo veci T-296/15, Industrias Químicas del Vallés, S.A. (ďalej len „IQV“)/Komisia,
            
         
               —
            
            
               Vyhlásiť žalobu, ktorú podala IQV proti vykonávaciemu nariadeniu Komisie č. 2015/408 (1) za prípustnú,
            
         
               —
            
            
               Vrátiť vec na konanie pred Všeobecným súdom Európskej únie, aby tento rozhodol vo veci T-296/15,
            
         
               —
            
            
               Uložiť Európskej komisii náhradu trov konania.
            
         
      Odvolacie dôvody a hlavné tvrdenia
   
   
               (i)
            
            
               Všeobecný súd sa dopustil nesprávneho právneho posúdenia, keď v napadnutom uznesení konštatoval, že sporné nariadenie je regulačným aktom, ktorý vyžaduje vykonávacie opatrenia v zmysle článku 263 ods. 4 Zmluvy o fungovaní Európskej únie.
            
         
               (ii)
            
            
               Všeobecný súd sa dopustil nesprávneho právneho posúdenia, keď konštatoval, že neprípustnosť žaloby IQV proti spornému nariadeniu nezbavuje IQV jej práva na účinnú súdnu ochranu.
            
         
               (iii)
            
            
               Všeobecný súd sa dopustil nesprávneho právneho posúdenia, keď konštatoval, že IQV nebola priamo a osobne sporným nariadením dotknutá.
            
         
      (1)  Vykonávacie nariadenie Komisie (EÚ) 2015/408 z 11. marca 2015 o vykonávaní článku 80 ods. 7 nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh a o zostavení zoznamu látok, ktoré sa majú nahradiť (Ú. v. EÚ L 67, 2015, s. 18).